12वीं की बोर्ड परीक्षाएं आज से, जिले के 233 केंद्रों पर 41 हजार 336 स्टूडेंट्स बैठेंगे, वीडियो रिकॉर्डिंग होगी
राजस्थानमाध्यमिक शिक्षा बोर्ड की उच्च माध्यमिक स्तर के 41336 विद्यार्थियों के लिए परीक्षाएं 233 केंद्रों पर गुरुवार सुबह साढ़े आठ बजे से शुरू होगी। एडीईओ (माध्यमिक) अशोक विश्नोई ने बताया कि बोर्ड परीक्षाओं के लिए बनाए गए कुल 260 परीक्षा केंद्रों पर पूरी व्यवस्थाएं की जा चुकी है। इनमें से उच्च माध्यमिक स्तर की परीक्षाएं 233 केंद्रों पर शुरू होगी। इसके साथ ही माध्यमिक उच्च माध्यमिक स्तर के 246 केंद्रों पर वीडियो रिकॉर्डिंग करवाई जाएगी। जबकि, 14 केंद्रों पर सीसीटीवी कैमरों से भी नजर रखी जाएगी।
कंट्रोलरूम स्थापित: डीईओप्रभुलाल पंवार ने बताया कि शिक्षा विभाग द्वारा बोर्ड परीक्षा से संबंधित सभी जानकारियां समस्या समाधान के लिए जिला शिक्षा अधिकारी (माध्यमिक) के कार्यालय में कंट्रोल रूम स्थापित कर कार्मिकों की नियुक्ति की गई है। इसका फोन नंबर 0291-2510847 है।
बोर्ड परीक्षाएं शांतिपूर्ण निष्पक्षता के साथ पूरी हा़े इसके लिए जिला प्रशासन द्वारा 66 पर्यवेक्षक नियुक्त किए गए हैं। इनके अलावा बोर्ड द्वारा गठित 5 उड़न दस्ते, उप निदेशक (मा.) की ओर से एक, डीईओ के दो और डीईओ (मा.) के चार जिला स्तरीय निरीक्षण दल गठित किए गए हैं, जो परीक्षा केंद्रों का आकस्मिक निरीक्षण करेंगे। पंवार के अनुसार परीक्षा केंद्रों पर नियुक्त वीक्षक परीक्षा नहीं होने वाले दिन अपने स्कूल वापस जाएंगे और अध्ययन कार्य कराएंगे। इसके साथ ही सभी संस्था प्रधानों को निर्देश भी दिए जा चुके हैं कि उनके यहां परीक्षा के मद्देनजर लगाए गए वीक्षकों को तत्काल प्रभाव से कार्यमुक्त करें।
जोधपुरफलौदी में बनाए संग्रहण केंद्र: डीईओने बताया कि परीक्षाओं के मद्देनजर जिले में दो संग्रहण केंद्र जोधपुर की राजकीय महात्मा गांधी उमावि और फलौदी स्थित राउमावि बनाए गए हैं। इन संग्रहण केंद्र पर रोजाना बोर्ड परीक्षा के बाद उत्तर पुस्तिकाएं जमा की जाएगी। इन सेंटर्स से कॉपियां पुलिस सुरक्षा के साथ बोर्ड को भेजी जाएगी।
hin_Deva hin_Deva hin_Deva hin_Deva hin_Deva